Ådne Sekkelsten

Ådne Sekkelsten (født 1967) er fra 1. juli 2023 teatersjef og daglig leder for Kloden teater i Oslo. Før dette var han daglig leder i Norsk scenekunstbruk AS.

 Utdannelse og bakgrunn 
Sekkelsten er utdannet skuespiller i tillegg til å ha utdanning innen teatervitenskap fra Universitetet i Oslo og i ledelse/kulturledelse fra Handelshøyskolen BI. Han arbeidet i cirka ti år som skuespiller, instruktør og produsent innen teater og film.

 Scenekunstbruket 
Fra 1998 var Sekkelsten vært med på å bygge opp Scenekunstbruket til å bli den største landsdekkende formidler av scenekunst for en ung målgruppe i Norge og et kompetansesenter for scenekunst for et ungt publikum Scenekunstbruket er også den nasjonale aktøren for scenekunst i Den kulturelle skolesekken, og Sekkelsten fulgte arbeidet med og utviklingen av DKS siden starten i 2001. 

Gjennom Scenekunstbruket etablerte Sekkelsten scenekunstfestivalen Showbox i 2005. Han var også kunstnerisk leder for festivalen. 

 Rikskonsertene og Kulturtanken 
Fra 1. februar til 30. juni 2016 var han konstituert direktør for Rikskonsertene og ledet omstillingsprosessen, tilrettela for og utviklet den nye virksomheten Kulturtanken – Den kulturelle skolesekken Norge.

 Kloden teater 
Sekkelsten tok initiativet til, og ledet arbeidet med etableringen av Kloden teater, som skal være en programmerende scene for barn og unge med nasjonal og internasjonal scenekunst, og et knutepunkt for scenekunstfeltet. 

 Bokutgivelser 
Sekkelsten har vært redaktør for bøkene Scenekunsten og de unge (Vidarforlaget, 2014) og Et usedvanlig teater (1998, Norsk amatørteaterråd).

 Referanser 

Kategori:Norske skuespillere